
                                                                                                                                  Anexa 3 
Cazuri particulare în UTILIZAREA AUTORIZAŢIEI DIGITALE CEMT,

clarificate după apariţia Ghidului CEMT 2026  
CAZUL 1: ■ Caz permis:
Vehiculul 1 efectueză un transport intra-comunitar, sub licenţa comunitară (copia conformă), cu punctul de încărcare în statul de înmatriculare A şi punctul de descărcare în statul B.
În timpul descărcării, transportatorul/conducătorul auto primeşte o cerere pentru un nou transport din statul B, într-un stat CEMT non-UE, statul D. Deoarece nu există autorizaţii bilaterale pentru statul D, transportul se poate efectua numai cu autorizaţie CEMT. 

Este permis, în acest caz, ca transportatorul respectiv să atribuie autorizaţia CEMT unui alt vehicul pentru a efectua o cursă (încărcat sau gol) din statul de înmatriculare – statul A (obligatoriu !), spre statul C (UE sau non-UE), să finalizeze cursa în sistemul digital CEMT şi să transfere, apoi, autorizatia CEMT vehiculului 1 pentru cursa din statul B în statul D (stat CEMT, non-UE).

CAZUL 2: ■ Cazul NU este permis:
Vehiculul 1 efectueză un transport din statul de înmatriculare statul A (stat UE),      într-un stat non-UE, statul B, unde remorca este decuplată şi preluată de un alt transportator pentru livrarea ei la destinatia finală. 
Conducătorul auto trebuie să aştepte pentru reîntoarcerea remorcii. 

În timpul cât vehicului 1 aşteaptă, autorizaţia CEMT NU POATE FI transferată vehiculului 2, al aceluiaşi transportator, pentru a derula unul sau mai multe transporturi din statul A în statul B sau C şi apoi să o returneze vehiculului 1 pentru derulerea cursei de întoarcere în statul de înmatriculare.
 CAZUL 3: ■  Caz permis:
● Încărcare din Austria sau Italia pentru o ţară terţă (non-UE dar CEMT) cu autorizaţie CEMT.

Se poate încărca numai dacă cursa respectivă este precedată de o cursă cu încărcătură din România în Austria sau Italia, cursă care se menţionează pe carnetul de drum digital CEMT.

Excepţie: Se poate încărca din Austria sau Italia pentru un stat terţ CEMT – non UE, în următorul caz particular:
Austria şi Italia acceptă ca tranzitarea statului de înmatriculare, cu autorizaţie CEMT, să se considere ca întoarcere în statul de înmatriculare (România); aceasta înseamnă că, după finalizarea unei curse cu punctul de încărcare Turcia şi punctul de descarcare în Austria sau Italia, efectuată cu autorizaţia CEMT, cursă care implică  tranzitarea României, să se poată încărca din Austria sau Italia spre un stat terţ cu aceeaşi autorizaţie CEMT.

Se consideră, în acest caz, că autorizaţia CEMT s-a întors în statul de înmatriculare iar din România în Austria sau Italia s-a efectuat o cursa cu încărcătură, conform Ghidului CEMT.

Recomandăm, în acest caz, menţionarea punctelor de frontieră de intrare/ieşire din România pe carnetul de drum digital CEMT. 

